CELEX: C2004/179/35
Language: sl
Date: 2004-07-10 00:00:00
Title: Zadeva T-182/04: Tožba Daniela Van der Spree proti Komisiji Evropskih skupnosti, vložena dne 17. maja 2004

10.7.2004   
            
            
               SL
            
            
               Uradni list Evropske unije
            
            
               C 179/18
            
         Tožba Daniela Van der Spree proti Komisiji Evropskih skupnosti, vložena dne 17. maja 2004
   (Zadeva T-182/04)
   (2004/C 179/35)
   Jezik postopka: francoščina
   Daniel Van der Spree, stanujoč v Overijse (Belgija), ki ga zastopajo Sébastien Orlandi, Albert Coolen, Jean-Noël Louis in Etienne Marchal, avocats, z naslovom za vročanje v Luksemburgu, je dne 17. maja 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo o dokončni sestavi ocenjevalnega lista tožeče stranke za obdobje od 1. julija 2001 do 31. decembra 2002;
            
         
               —
            
            
               Toženi stranki naloži plačilo stroškov.
            
         Tožbeni razlogi in bistvene navedbe
   V utemeljitev svoje tožbe tožeča stranka navaja kršitev členov 26 in 43 Kadrovskih predpisov in posebnih ukrepov, ki veljajo za začasno ocenjevalno obdobje 2001-2002. Tožeča stranka navaja tudi kršitev obveznosti obrazložitve, neskladje med obrazložitvijo in dodeljenimi ocenami kot tudi kršitev pooblastila za odločanje po prostem preudarku. Tožeča stranka se sklicuje tudi na kršitev pravice do obrambe glede na to, da odločba temelji na poročilu notranje revizije s katerim tožeča stranka ni bila nikoli seznanjena in na domnevnih ocenjevalnih kriterijih, s katerimi naj bi tožeča stranka po njenem zatrjevanju ne bila seznanjena.